cyanic-selkie/wikianc huggingface dataset:
საქართველოს საზღვაო სანაოსნო
საქართველოს საზღვაო სანაოსნოს გემები სპეცილიზებული იყო ჩასასხმელი ტვირთის (ნავთობისა და ნავთობპროდუქტების) გადასაზიდად. სანაოსნოს გემები (ტანკერები), რომლებიც აგებული იყო საზღვაო ფლოტის თანამედროვე ტექნიკის დონეზე, დედამიწის ბევრ ზღვასა და ოკეანეს სერავდნენ. საქართველოს საზღვაო სანაოსნოს ჰქონდა ორი მცურავი სახელოსნო და 10 ათასი ტონა ტვირთამწეობის დოკი. ხომალდების კაპიტალური და პროფილაქტიკური რემონტი საქართველოს ნავსადგურებში წარმოებდა.
ლიტერატურა
კატეგორია:ზღვაოსნობა საქართველოში
ინაკადატე
ინაკადატე (田舎館村) — სოფელი იაპონიაში, რომელიც მდებარეობს აომორი პრეფექტურაში, მინამიცუგარუ მაზრში.
გეოგრაფიული მდებარეობა
სოფელი განთავსებულია კუნძულზე ჰონსიუ. დასახლებული პუნქტი მდებარეობს აომორი პრეფექტურაში, ტოჰოკუს რეგიონში. მას ესაზღვრება ქალაქები ჰიროსაკი, კუროისი, ჰირაკავა, დასახლება ფუძისაკი.
მოსახლეობა
სოფლის მოსახლეობა შეადგენს, ხოლო სიმჭიდროვე —  ადამიანი/კმ².
ინდიგირკა
ინდიგირკა (Индигирка; ძვ. სახელწ. — სობაჩია) — მდინარე რუსეთში, იაკუტიაში (სახაში). სიგრძე 1790 კმ, აუზის ფართობი 362 ათ. კმ². სათავეს იღებს ორი წყაროთი — ხასტახი და ტარინ-იურახი (ხალკის ქედის ჩრდილოეთ კალთებზე), ჩაედინება აღმოსავლეთ ციმბირის ზღვაში. ინდიგირკის ხეობა იყოფა ორ ნაწილად: მთის (640 კმ, ხასტახისა და ტარინ-იურახის შეერთებიდან სოფელ კრესტ-მაიორამდე) და ვაკის (1150 კმ, შესართავამდე). შემდგენელი მდინარეების შეერთების შემდეგ მიედინება ჩრდილო-დასავლეთისკენ, ოიმიაკონის მთიანეთის ამაღლებულ ნაწილში, შემდეგ ბრუნდება ჩრდილოეთისკენ და კვეთს ჩერსკის მთაგრეხილის მთათა ჯაჭვებს. კალაპოტი კენჭიანია, ბევრია ჩქერვალი, დინების სიჩქარე 2–3,5 მ/წმ-ია. ჩემალგინის ქედის გადაკვეთის რაიონში მიედინება ღრმა ხეობაში, წარმოქმნის ჭორომებს (ყველაზე დიდი — ბუსიკა); დინების სიჩქარე 5 მ/წმ-ზე მეტია. ამ მონაკვეთზე ძირითადი შენაკადებია: ნერა (მარჯვენა), კუიდუსუნი, კიუენტე, ჩიბაგალახი (მარცხენა). მომა-სელენიახის ღრმულში იწყება დინების ვაკის მონაკვეთი. ხეობა ფართოვდება, კალაპოტში მრავლადაა ქვიშის მეჩეჩები და ცელები, ადგილ-ადგილ იტოტება. გვერდს უვლის მომის ქედს და მიედინება დაბლობის ვაკეზე, კვეთს პოლოუსის ჭიუხის განშტოებებს და შემოუვლის კონდაკოვის ზეგანს. აბიის დაბლობზე დაკლაკნილია, იანა-ინდიგირკის დაბლობზე მისთვის დამახასიათებელია 350–500 მეტრის სიგანის სწორი და გრძელი მუხლები. ამ ვაკეზე ძირითადი შენაკადებია: მომა, ბადიარიხა (მარჯვენა), სელენიახი, უიანდინა, ბიორიოლიოხი (მარცხენა). შესართავიდან 130 კმ-ზე იყოფა ტოტებად (რუსკო-უსტინსკაია, სრედნაია, კოლიმსკაია, ულაროვსკაია და სხვ.), წარმოიქმნება დელტა (ფართობი 7500 კმ²). შესართავი ზღვისგან გამოყოფილია ვრცელი წყალმარჩხი ადგილით. 200პქ|მინი|მარცხნივ|წყალშემკრები აუზი ახასიათებს გაზაფხულ-ზაფხულის წყალდიდობები და წყალმოვარდნები. იკვებება წვიმის (50–65%), თოვლისა (20–40%) და მიწისქვეშა (5–10%) წყლებით. გაზაფხულის ყინულსვლა, რომელიც წყალდიდობის პიკს ემთხვევა, ზემო წელიდან შესართავის მიმართულებით მაისის შუა რიცხვებიდან ივნისის შუა ხანებამდეა. წყალდიდობის შემდეგ დგება ზაფხულ-შემოდგომის წყალმცირობა ცალკეულ წყალმოვარდნებთან ერთად (სიდიდით წყალდიდობის ტოლფასი). წყლის დონის მაქსიმალური აწევა 11,1 მეტრია (დაბა ვორონცოვო, შესართავიდან 350 კმ). წყალდიდობის დროს დელტის დაბალი კუნძულები და ზღვისპირის ქვიშიანი თავთხელები თითქმის მთლიანად იტბორება, ქვედა ნაწილში დელტის მიმდებარე ტერიტორიები იფარება წყლის 0,6–0,7-მეტრიანი ფენით. წყლის საშუალო მრავალწლიური ხარჯი დაბა ვორონცოვოსთან 1600 მ³/წმ-ია (ჩამონადენის წლიური მოცულობა 50,5 კმ³/წელი), წელიწადში ზღვაში ჩააქვს საშუალოდ 54,1 კმ³ მოცულობის წყალი. ქვემო წელზე წელიწადში ჩამოაქვს 11,7 მლნ. ტონა ნატანი, სიმღვრივე შეადგენს 231 გ/მ³-ს. გაყინულია ოქტომბრიდან მაისის ბოლომდე – ივნისის დასაწყისამდე. ადგილ-ადგილ მთლიანად იყინება (ნავმისადგომი ჩოკურდახი და სხვ.). ინდიგირკის აუზი მდებარეობს მრავალწლოვანი მზრალობის ქანებისა და გიგანტური მინაყინების წარმოქმნის ოლქში (მაგ., ულახან-ტარინის მინაყინი მდ. მომის ხეობაში — ფართობი 90 კმ², სისქე 5–6 მ). აუზში 80 ათასზე მეტი ტბაა საერთო ფართობით 11,8 ათ. კმ². მდიდარია თევზით, შესართავში ჭაფალას, მუქსუნის, ნელმის, ომულის, სიგის სარეწებია. სანაოსნოა მდინარე მომის შეერთების ადგილიდან (1154 კმ). ძირითადი ნავმისადგომებია (დინების მიმართულებით) — ხონუუ, დრუჟინა, ჩოკურდახი, რუსკოე-უსტიე. აუზში მოიპოვებენ ოქროს.
სქოლიო
კატეგორია:სახის მდინარეები
აპართეიდი
რესურსები ინტერნეტში
კატეგორია:დისკრიმინაცია კატეგორია:სამხრეთ აფრიკის რესპუბლიკა
იტრიის მონასტერი
იტრიის მონასტერი — სამონასტრო კომპლექსი ხაშურის მუნიციპალიტეტის, დაბა სურამში, ყოფილ სოფელ იტრიაში. თარიღდება XVI-XVII საუკუნეებით. შეკეთებულია XIX საუკუნეში. კომპლექსში შედის: ღვთისმშობლის ტაძარი, სამრეკლო და გალავანი.
ისტორია
მის შესახებ გეოგრაფი და ისტორიკოსი ვახუშტი ბატონიშვილი წერს: „სურამს ზეით, სამხრიდან მოერთვის ამ წყალს ურთხვის ხევი მას ზეით არის ისტორიული მონასტერი ყოვლადწმინდისა, უგუმბათო, დიდშენი, აწ ხუცის ამარად“.
მონასტერი XVI საუკუნეს მიეკუთვნება. იგი ბაზილიკური ტიპისაა და ნაშენებია თეთრი თლილი ქვით. მონასტერი სამნავიანია. შუა ნავი გვერდით ნავებისაგან განსხვავებით მაღალია. იგი ორ წყვილ სვეტს და საკურთხეველს ეყრდნობა. მონასტერი არ არის მდიდრულად შემკული ორნამენტებით, სარდაფებით. აქ სარკმელების, კარების და კედლების მორთულობა დახვეწილია, რაც მონასტრის საერთო არქიტექტურულ მთლიანობას ერწყმის და შესანიშნავ ელფერს აძლევს.
იტრიის მონასტერმა მრავალგზის განიცადა აოხრება. 1889 წლის ზაფხულში სურამში იმყოფებდა ისტორიკოსი ექვთიმე თაყაიშვილი, რომელმაც იტრიის მონასტერი მოინახულა. 1890 წელს გამოცემულ წიგნში „სამი ისტორიული ქრონიკა“ იგი ვრცლად აღწერს იტრიის მონასტერს.
1960-61 წლებში იტრიის მონასტერს  აღმოსავლეთ კედლის ნაწილი ჩამოინგრა, რომელიც 1964 წელს აღადგინეს. 2017 წლამდე აქ იტრიის ღვთისმშობლის მიძინების დედათა მონასტერი იყო, ხოლო 2017 წლიდან კი მამათა მონასტერია.
კომპლექსი
მინი|250პქ|მარცხნივ| იტრიის მონასტრის აღმოსავლეთი ფასადი ჯაბა ლაბაძის ფოტო ღვთისმშობლის ტაძარი მდებარეობს ეზოს აღმოსავლეთ ნაწილში. აგებულია XVI საუკუნის ბოლოს კათალიკოს დოროთეოზის დაკვეთით. შენებლობის პროცესში "ურუმთ დაუწვავთ", მაგრამ კათალიკოს მონასტრის მშენებლობა მაინც დაუმთავრებია და მრავალი საეკლესიო ნივთიც შეუწირავს. 1645 წ. ქართლის მეფე როსტომს (1632-1658 წწ.) და მის მეუღლეს მარიამს იტრიის მონასტრისათვის ყმები და მიწები უბოძებიათ.
ღვთისმშობლის ტაძარი სამნავიანი ბაზილიკაა (19,95X13,3 მ), ნაგებია თლილი ქვიშაქვის კვადრებით. წყობაში გვხვდება აგურიც. აქვს ორი შესასვლელი სამხრეთით და დასავლეთით. ნავები ერთმანეთისაგან გამოყოფილია წყვილ-წყვილი ოთკუთხა ბოძებით. ნახევარწრიულ აფსიდში სამი სარკმელია. შუა სარკმლის ქვეშ დიდი ნიშია.
სამრეკლო - აგებულია 1656 წელს ბეჟან ჩხეიძისა და ეკლესიის წინამძღვრის ნიკოლაოზის დაკვეთით. იგი ზევით შევიწროვებული, კოშკისებრი სამსართულიანი ნაგებობაა (6,25X4,95 მ). აშენებულია უხეშად დაკუთხული თლილი ქვის კვადრებით. XIX ს. ბოლოს სამრეკლო შეუკეთებიათ.
გალავანი - (40X25 მ) აშენებულია 1656 წელს კირქვის კვადრებით. წყობა ირეგულარულია. გალავანი ფერდობის რელიეფს მიჰყვება. შესასვლელი გალავნის სამხრეთ-აღმოსავლეთ კუთხეშია გაჭრილი.
რესურსები ინტერნეტში
კატეგორია:ხაშურის მუნიციპალიტეტის ტაძრები კატეგორია:სურამი
არიდული ჰავა
არიდული ჰავა (ლათ. aridus — მშრალი) — უდაბნოებისა და ნახევარუდაბნოების ჰავა. ახასიათებს ჰაერის ტემპერატურის დიდი დღეღამური და წლიური ამპლიტუდები. ნალექების უმნიშვნელო რაოდენობა ან თითქმის სრული უნალექობა (100-150 მმ წელიწადში). უდაბნოებზე გამავალი მდინარეები, რომლებიც უფრო ნოტიო უბნებიდან მოედინება, აქ თხელდება და ხშირად მლაშე ტბებიან გაუდინარ ქვაბულებში იკარგება. გაშიშვლებული მიწის ზედაპირის ტემპერატურა დღე-ღამის განმავლობაში მკვეთრად ირყევა, რის გამო მკვრივი ქანებიც კი იშლება და ქვიშად იქცევა. ქარს ადვილად გადააქვს მშრალი ქვიშა და ბარხანებისა და დიუნების ტალღოვან რელიეფს ქმნის.
არიდული ჰავა ყველაზე მკვეთრად გამოხატულია ტროპიკულ და სუბტროპიკულ განედებზე (საჰარა, არაბეთის ნახევარკუნძულისა და ავსტრალიის უდაბნოები). უფრო მაღალ განედებზე დაკავშირებულია ოკეანის სიშორესთან (ცენტრალური და შუა აზიის უდაბნოები) ან იმ ქედებთან, რომლებიც ოკეანიდან წამოსულ სინოტივეს ეღობება წინ (ჩრდილოეთ და სამხრეთ ამერიკის უდაბნოები).
რესურსები ინტერნეტში
კატეგორია:კლიმატოლოგია
ზღვის გოჭი
thumb|250პქ|გვინეური (ზღვის) გოჭი
ზღვის გოჭი (Cavia porcellus), გვინეური ზღვის გოჭი, ძუძუმწოვარი ცხოველი მღრღნელების რიგისა. მისი უკუდო სხეული 35 სმ აღწევს. უკანა თათზე 3 თითი აქვს, წინაზე - 4, ზურგი - მოყავისფრო-რუხია. ცხოვრობს პერუს მთისწინების ღია ადგილებში. ბინადრობს სოროებში პატარ-პატარა ჯგუფებად. წელიწადში 2-ჯერ შობს 1-4 ნაშიერს. ზღვის გოჭი (ან მისი ახლობელი სახეობა) სახორცედ მოაშინაურეს ინკებმა. ევროპაში შემოყვანილია XVI საუკუნეში. ზღვის გოჭს იყენებენ ბიოლოგიასა და მედიცინაში ფიზიოლოგიური, იმუნოლოგიური და სხვა ცდებისათვის. ტყვეობაში მრავლდება მთელი წლის განმავლობაში და შობს 6 ნაშიერს. ცუდად იტანს ტემპერატურის მკვეთრ ცვლილებას.
კვება
ზღვის გოჭებს უნდა ჰქონდეთ წყლის დალევის საშუალება (ეს საჭიროა, მაგრამ ზღვის გოჭები წყალს ასევე იღებენ ბოსტნეულიდან). ხანდახან შეიძლება მოგეჩვენოთ, რომ ის არც სვამს წყალს, მაგრამ ეს ასე არაა. წყალი უნდა გამოუცვალოთ ყოველდღე. ორსული ზღვის გოჭი ჭამს და სვამს მეტს.
უხარისხო საკვები ზღვის გოჭებისთვის ძალიან მავნეა და შეიძლება სიკვდილიც კი გამოიწვიოს.
ზღვის გოჭი როგორც შინაური ცხოველი
ზღვის გოჭი - კარგი შინაური ცხოველი, დამჯერი და კეთილი. შეიძლება ზღვის გოჭის გაწვრთნა, რომ მის სახელის დაძახებაზე პასუხი გაგცეთ (ჭყვიტინით). გამოსცემენ სხვადასხვანაირ ხმებს მოფერებისას ან თუნდაც სხვა მოვლენის დროს. უყვართ ხელზე ჯდომა. მათთვის ძალიან საშიშია პატარა სიმაღლიდან ჩამოხტომაც კი. ზღვის გოჭის საცხოვრებელი (მაგალითად აკვარიუმი, და რა თქმა უნდა წყლის გარეშე!) უნდა გამოსუფთავდეს 1-2 ჯერ კვირაში.
ზღვის გოჭები საშუალოდ ცოცხლობენ 7-8 წელი, ზოგჯერ კი 15 წელიც კი.
რესურსები ინტერნეტში
კატეგორია:მღრღნელები
კონჭკათის მთავარანგელოზთა სახელობის ეკლესია
კონჭკათის მთავარანგელოზთა სახელობის ეკლესია — არქიტექტურული ძეგლი ოზურგეთის მუნიციპალიტეტის სოფელ კონჭკათში.
ტაძარი შემაღლებულ ადგილას დგას, ზღვის დონიდან 281 მეტრზე. აგებულია მე-10-მე-15 საუკუნეებში. მას ირგვლივ შემოვლებული აქვს  გალავანი. ნახევარწრიულ აბსიდიანი დარბაზული ეკლესია სხვადასხვა ფერის თლილი ქვის კვადრებითაა ნაგები. ეკლესიას შესასვლელი დასავლეთიდან და სამხრეთიდან აქვს ამ უკანასკნელის თავზე გადის ჩუქურთმიანი თაღი. გარედან არქიტრავულია ორივე კარი, შიგნიდან თაღოვანია. დასავლეთით  მიშენებული აქვს  ორ საფეხურიან ცოკოლზე მდგარი, ორი თაღით გახსნილი გალერეა. გალერეის თაღები ეყრდნობა მრგვალ მასიურ იმპოსტირებულ სვეტს. გალერეის, სვეტის თავზე ტიმპანის ქვაა გამოყენებული, სადაც ცენტრში წრეში ჩახაზული ჯვარია წარმოდგენილი. გალერეის ცილინდრული კამარა ეყრდნობა ორ იმპოსტიან პილასტრს, ხოლო პილასტრებს შორის გადადის თაღი. გალერეის ინტერიერში შემორჩენილია კედლის მხატვროფის ფრაგმენტები. ჩრდილოეთიდან ტაძარს მიშენებული აქვს ეკვდერი, რომლის შესასვლელიც დასავლეთიდანაა. ასევე სამხრეთით ეკვდერის საძირკვლის ნაშთები ფიქსირდება. ტაძარს დასავლეთით, აღმოსავლეთით და სამხრეთით გაჭრილი აქვს თაღოვანი სარკმლები, რომლის საპირეები შედგება მოჩუქურთმებულ ოლესა და მისი მოჩარჩოებული ლილვებისგან. ეკლსიის ცილინდრული კამარა ეყრდნობა  სამ ორ საფეხურიან პილასტრს. ტაძარს გარშემო შემოუყვება გალავანი, რომელსაც შესასვლელი გაჭრილი აქვს ჩრდილოეთით და სამხრეთით. ტაძარი აღდგენილია 2013- 2014 წლებში.
რესურსები ინტერნეტში
კატეგორია:ოზურგეთის მუნიციპალიტეტის ტაძრები
ელენე ნანობაშვილი
ელენე მიხეილის ასული ნანობაშვილი (დ. 8 ნოემბერი, 1914, თბილისი — გ. აპრილი, 1988) — ქართველი ქიმიკოსი, ქიმიის მეცნიერებათა დოქტორი (1951), საქართველოს მეცნიერებათა დამსახურებული მოღვაწე (1965).
ბიოგრაფია
1939 წელს დაამთავრა მოსკოვის სახელმწიფო უნივერსიტეტის ქიმიური ფაკულტეტი. 1941-1958 წლებში მუშაობდა საქართველოს მეცნიერებათა აკადემიის პეტრე მელიქიშვილის სახელობოს ფიზიკური და ორგანული ქიმიის ინსტიტუტში. 1956 წლიდან ა. პუშკინის სახელობის სახელმწიფო პედაგოგიურ ინსტიტუტის პროფესორი. 1963-1973 წლებში ამავე ინსტიტუტის ქიმიის კათედრის გამგე. 1958 წლიდან საქართველოს მეცნიერებათა აკადემიის არაორგანული ქიმიისა და ელექტროქიმიური ინსტიტუტის რადიაციაციულ ქიმიურ ლაბორატორიის გამგე. ელენე ნანობაშვილის შრომები ეძღვნება რადიაციულ ქიმიურ პროცესებს, იშვიათი ელემენტების ქიმიას და სხვა.
დაჯილდოებულია ლენინის ორდენითა და მედლებით.
ლიტერატურა
კატეგორია:ქართველი ქიმიკოსები კატეგორია:ლენინის ორდენის კავალრები
იუანი (მრავალმნიშვნელოვანი)
ტერმინით იუანი შეიძლება აღნიშნული იყოს:
ეგვიპტის გეოგრაფია
thumb|200px|ეგვიპტის ფიზიკური რუკა
ეგვიპტის გეოგრაფია — ეგვიპტე მდებარეობს ორ კონტინენტზე, ტერიტორიის უდიდესი ნაწილი მდებარეობს აფრიკის ჩრდილო-აღმოსავლეთით, ხოლო სინის ნახევარკუნძული აზიის სამხრეთ-აღმოსავლეთი ნაწილია. ფართობის მხრივ ეგვიპტე აფრიკაში 12 ქვეყანაა 1,002,450 კმ²-ით. მას სამი სახმელეთო მეზობელი ჰყავდა და ფართო გასასვლელი აქვს მსოფლიო ოკეანეში.
ყველაზე გრძელი საზღვარი ეგვიპტეს აქვს სუდანთან 1273 კილომეტრი, ყველაზე მოკლე კი ისრაელთან 266 კმ. ეგვიპტეს ფართო გასასვლელი აქვს როგორც ხმელთაშუა ზღვაზე, ასევე წითელ ზღვაზე. ქვეყნის აფრიკულ და აზიურ რეგიონებს ერთმანეთისგან გამოყოფს სუეცის არხი, არხის სიგრძე 160 კილომეტრია (პორტ საიდიდან სუეცამდე). იგი აკავშირებს ხმელთაშუა და წითელ ზღვებს. არხი მწყობრში ჩადგა 1869 წელს. 1956 წელს მოხდა მისი ნაციონალიზაცია.
ეგვიპტის უმაღლესი მწვერვალია ჯებელ-ქათრინა 2637 მ სიმაღლით, მდებარეობს სინაის ნახევარკუნძულზე. ქვეყნის ყველაზე დაბალი ადგილია კატასას ვარდნობი, რომელიც ზღვის დონიდან 133 მ-ზე დაბლა მდებარეობს.
რესურსები ინტერნეტში
კატეგორია:ეგვიპტის გეოგრაფია
აპუჟერა
აპუჟერა — ქართული აბორიგენული წითელყურძნიანი ვაზის ჯიში აფხაზეთიდან.
ეს ვაზი გავრცელებული იყო აფხაზეთში. დღემდე ნაპოვნი და შესწავლილი არ არის.
ლიტერატურა
კატეგორია:აფხაზეთის ვაზის ჯიშები კატეგორია:ვაზის წითელყურძნიანი ქართული ჯიშები
კილო (გრამატიკა)
კილო — ზმნის გრამატიკული კატეგორია, რომელიც გამოხატავს მოლაპარაკის დამოკიდებულებას ზმნით გამოხატული მოქმედებისადმი. სხვადასხვა ენაში კილოების რაოდენობა სხვადასხვაა. ძირითადად გამოიყოფა 3 კილო:
ქართულ ენაში თხრობითი კილო ყველაზე მდიდარია ფორმებით.
სქოლიო
კატეგორია:გრამატიკა
ბაღის სოკო
ბაღის სოკო (Entoloma clypeatum) — ენტოლომას გვარის სოკო, ენტოლომასებრთა ოჯახისა. გავრცელებულია ევროპაში, ჩრდილოეთ ამერიკასა და იაპონიაში.
ერთი წყარო მას კარგ საჭმელ სოკოდ მიიჩნევს, ხოლო მეორე წყარო — არასაჭმელ ან შხამიანად. იზრდება ნიადაგზე, პარკებში, ბაღებში, მდელოებზე, ასევე გზის პირებზე, ზაფხულ-შემოდგომით.
სოკო პირველად აღწერა შვედმა ბუნებისმეტყველმა კარლ ლინემ 1753 წელს როგორც Agaricus clypeatus. მიმდინარე ბინომინალური სახელწოდება მიანიჭა 1871 წელს გერმანელმა მიკოლოგმა პაულ კუმერმა.
სამეცნიერო სინონიმები:
აღწერა
ქუდის დიამეტრი — 2-12 სმ, ნორჩობაში კონუსისებრი ან ამოზნექილი, შემდგომში ბრტყლად ამოზნექილი, ფართო ბორცვაკით ცენტრში. ჰიგროფანული, მუქი ყავისფერი, ნაცრისფერ-ყავისფერი ან წითელ-ყავისფერი შეფერილობის, ზოგჯერ ზეთისხილსფერი ან მოყვითალო ელფერით.
ჩეტ ატკინსი
ჩესტერ ბარტონ ატკინსი (დ. 20 ივნისი, 1924 — გ. 30 ივნისი, 2001) — ამერიკელი გიტარისტი და მუსიკალური პროდიუსერი, რომელმაც ოუენ ბრედლისთან ერთად შექმნა ქანთრის პოლირებული სტილი, რომელიც ჩვენთვის ცნობილია, როგორც ნეშვილ საუნდი, რამაც ქანთრის დააახლოვა პოპ მუსიკასთან და მეტი პოპულარობა შესძინა მას.
ბაღის სოკო
აღწერა
ჰიმენოფორი — ფირფიტებიანი, ფირფიტები საკმაოდ ხშირი, ფეხთან შეზრდილი, ნორჩობაში თეთრი ან მონაცრისფრო, ასაკთან ერთად რუხ-ვარდისფერ ან მურა-ვარდისფერ შეფერილობას იღებს.
ჩეტ ატკინსი
მისმა საშემსრულებლო ტექნიკამ, რომელიც მერლ ტრევისის, ჯანგო რენჰარდტის, ჯორჯ ბარნსის, ლეს პოლისა და მეიბელ კარტერის გავლენით ჩამოყალიბდა, ჩეტს მრავალი თაყვანისმცემელი შესძინა, როგორც აშშ-ში, ისე ქვეყნის გარეთ. ატკინსის პრიოდუსერობით შეიქმნა პერი კომოს, ელვის პრესლის, ედი არნოლდის, დონ გიბონსის, ჯიმ რივესის, ჯერი რიდის, კიტერი დეივისის, კონი სმიტის, ვეილონ ჯენინგსისა და სხვათა ჩანაწერები.
ბაღის სოკო
აღწერა
ფეხის სიგრძე — 4-9 სმ, სისქე — 0,5-2 სმ, თეთრი ფერის, ზოგჯერ მონაცრისფრო ან მოყავისფრო ელფერით. ბოჭკოიან-ზოლიანი ზედაპირით. საყელოს გარეშე.
ჩეტ ატკინსი
მრავალ სხვა ჯილდოსთან ერთად ჩეტ ატკინსს მიღებული აქვს: 14 გრემი, 9 CMA-ს წლის ინსტრუმენტალისტის ჯილდო და გრემის ჯილდო ცხოვრების მთავარი მიღწევისთვის. იგი შეყვანილია როგორც როკ-ენ-როლისა და ქანთრის, ისე მუსიკოსთა დიდების დარბაზში
ბაღის სოკო
აღწერა
სპორების ფხვნილი — ვარდისფერი. სპორები — 8-12×7-10 მკმ, კუთხოვანი, ბაზიდიუმი ოთხსპორიანი, 25-55×10-20 მკმ, ცისტიდების გარეშე.
კვებითი ღირებულება
ერთი წყარო მას კარგ საჭმელ სოკოდ მიიჩნევს, ხოლო მეორე წყარო — არასაჭმელ ან შხამიანად.
ჩეტ ატკინსი
ბავშვობა და ადრეული ცხოვრება
ჩეტ ატკინსი დაიბადა 1924 წლის 20 ივნისს ლუტრელში, ტენესში. 6 წლის ასაკში, ჩეტის მშობლები განქორწინდნენ, ჩეტის აღზრდა კი მამამ ითავა. იგი ორ ძმასა და ერთ დას შორის ყველაზე პატარა იყო. იგი თავდაპირველად გავაის გიტარას ეუფლებოდა, ხოლო შემდეგ ფიდლზეც (ვიოლინოს ტიპის ინსტრუმენტი) გადაინაცვლა. მას, ცხრა წლის ასაკში, ფიდლისთვის სიმების შესაძენად თავის ძმის პისტოლეტისა და კიდევ რამდენიმე ნივთის გაყიდვა დასჭირდა. 1974 წელს დაბეჭდილ ავტობიოგრაფიაში ჩეტი წერს: ჯერ კიდევ ყმაწვილ, ასთმით დაავადებულ ჩეტს მამასთან მოუწია საცხოვრებლად გადასვლა, კერძოდ ფორტსონში, ჯორჯიაში.
ბაღის სოკო
კვებითი ღირებულება
ზოგიერთი სახელმძღვანელო ახალბედა მესოკოვეებს ურჩევს თავი შეიკავონ მისი შეგროვებისაგან, რადგანაც იგი მეტად წააგავს ენტოლომასა და ინოციბეს გვარების ბევრ შხამიან წარმომადგენელს.
გავრცელება და ეკოლოგია
გავრცელებულია ევროპაში, ჩრდილოეთ ამერიკასა და იაპონიაში. იზრდება ნიადაგზე, პარკებში, ბაღებში, მდელოებზე, ასევე გზის პირებზე, იაშვიათად ტყეებში, როგორც წესი ჯგუფებად. ასევე ქმნის „ქაჯის წრეს“. მიკორიზას ქმნის ვარდისებრთა ოჯახის მცენარებთან, როგორებიცაა ბალი, კომში, ვაშლი, ქლიავი, კუნელი, კვრინჩხი და ა.შ.
ჩეტ ატკინსი
ინდუსტრიული ჯილდოები
Country Music Association
ბაღის სოკო
გავრცელება და ეკოლოგია
სეზონი — ზაფხულიდან შემოდგომამდე.
სქოლიო
კატეგორია:საჭმელი სოკოები კატეგორია:ენტოლომა
ჩეტ ატკინსი
ინდუსტრიული ჯილდოები
ქანთრის დიდების დარბაზი და მუზეუმი
ვარძია (მრავალმნიშვნელოვანი)
საკუთარი სახელი ვარძია შეიძლება აღნიშნავდეს:
Communication Breakdown
„Communication Breakdown“ — ინგლისური როკ-ჯგუფ ლედ ზეპელინის სიმღერა. გამოვიდა 1969 წელს. შეტანილია ალბომში Led Zeppelin. აშშ-ში იგი გამოიცა სინგლის სახით, "Good Times Bad Times"-ის B-მხარეზე.
რესურსები ინტერნეტში
კატეგორია:ლედ ზეპელინის სიმღერები კატეგორია:1969 წლის სიმღერები
ჯავის მუნიციპალიტეტი
ჯავის მუნიციპალიტეტი                     — ადმინისტრაციული ერთეული საქართველოში.
მუნიციპალიტეტი მდებარეობს კავკასიონის სამხრეთ კალთებზე მდინარეების დიდი ლიახვის, ყვირილის და ჯეჯორის ხეობებში. მუნიციპალიტეტის ტერიტორიაზე გადიოდა ტრანსკავკასიური მაგისტრალი, რომელიც სამხრეთ კავკასიას როკის გვირაბით ჩრდილოეთთან აკავშირებს. ჯავის მუნიციპალიტეტში მდებარეობს ხუროთმოძღვრების ძეგლები: კვაისა-ჯვრის ეკლესიის ნანგრევები (ადრინდელი ქრისტიანული ხანა), ეკლესიის ნანგრევები სარიტათაში, სოხთაში, ნადარბაზევში და სხვა.
ისტორია
1917 წლამდე შედიოდა ტფილისის გუბერნიის გორის მაზრაში, 1922 წლიდან სამხრეთ ოსეთის ავტონომიურ ოლქში. რაიონის ტერიტორია შეადგენდა 1448 კვ. კმ-ს, სადაც კონფლიქტამდე დაახლოებით 10 ათასი კაცი ცხოვრობდა. აქ 1 დაბაა (ჯავა), 8 საკრებულო და 104 სოფელი. 1991 წლის 27 აპრილს ჯავის რაიონს მოაკლდა 59 ათასი ჰექტარი ტერიტორია. სინაგურის სასოფლო საბჭო გადაეცა საჩხერის რაიონს, ხოლო კიროვისა და ჩასავლის საბჭოები – ონის რაიონს.
ქართულ-ოსური კონფლიქტის შემდეგ ოკუპირებულია რუსეთის მიერ. სამხრეთ ოსეთის დე-ფაქტო ადმინისტრაციული დაყოფით შენარჩუნებულია ჯავის რაიონი.
სქოლიო
კატეგორია:ჯავის მუნიციპალიტეტი
Myopias emeryi
Myopias emeryi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Myopias-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
სახალინის ყურე
სახალინის ყურე - ყურე ოხოტის ზღვაში, მდინარე ამურის შესართავის ჩრდილოეთით მდებარე კონტინენტის ნაპირისა და კუნძული სახალინის ჩრდილოეთ დაბოლოებას შორის. სამხრეთით გადადის ამურის ლიმანში. სიგრძე - 160 კმ-მდე. ნაპირები უმთავრესად დაბალია. გაყინულია ნოემბრიდან ივნისამდე. მოქცევა არასწორი ნახევარდღეღამურია. სიმაღლე - 2-3 მეტრი. ნაპირზეა ნავსადგური მოსკალვო
კატეგორია:რუსეთის ყურეები
აჟიგრა
აჟიგრა (Ажьӷара/Ажьӷра ) — ქართული აბორიგენული ვარდისფერყურძნიანი საღვინე ვაზის ჯიში აფხაზეთიდან.
ეს ვაზი გავრცელებული იყო აფხაზეთში, მაგრამ სოკოვანი დაავადებებისა და ფილოქსერას შემოჭრის შედეგად განადგურებულა. დღემდე ნაპოვნი და შესწავლილი არ არის.
სქოლიო
კატეგორია:აფხაზეთის ვაზის ჯიშები კატეგორია:ვაზის ვარდისფერყურძნიანი საღვინე ქართული ჯიშები
მალტური მექანიზმი
thumb|right|220px|6 ღრიჭოს მქონე მალტური მექანიზმის (გარე) მუშაობის ანიმაცია thumb|right|220px||შიგა მოდების მალტური მექანიზმი
მალტური მექანიზმი (ასევე მალტური ჯვარი) — მოწყობილობა, რომელიც უწყვეტ ბრუნვას წყვეტილად გარდაქმნის.
მალტური მექანიზმი იმ მექანიზმის ერთ-ერთი ნაწილია, რომელსაც აყენებენ ავტომატურ და სხვა ჩარხებზე, კინოსაპროექციო აპარატებსა და დანადგარებზე მოძრაობის პერიოდულად გასაჩერებლად. იყენებენ შიგა და გარე მოდების მალტურ მექანიზმებს.
არივარა ნარიჰირა
არივარა ნარიჰირა (在原業平; დ. 825 ― გ. 880) — იაპონელი პოეტი, უფლისწული. თქმულებებად ქცეული მისი ფათერაკიანი ცხოვრება IX საუკუნის და მომდევნო პერიოდების ბევრ ლიტერატურულ ძეგლს დაედო საფუძვლად.
ვარაუდობენ, რომ თვითონაა ავტორი ცნობილი იაპონური მოთხრობისა „ისე-მონოგატარი“, რომელიც არივარას თავგადასავალს მოგვითხრობს და მისსავე ლექსებს შეიცავს. არივარას ეს და სხვა ლექსების ტანკის ჟანრს განეკუთვნება. დიდად პოპულარული იყო მისი ნატიფი სატრფიალო და პეიზაჟური ლირიკა, რომლის ნიმუშები X საუკუნიდან მოყოლებული, არაერთ ანთოლოგიაში შევიდა. შემონახულია არივარას პირადი კრებული „არივარა-ასონსიუ“.
ლიტერატურა
კატეგორია:იაპონელი პოეტები კატეგორია:დაბადებული 825 კატეგორია:გარდაცვლილი 880
ანა (რუსეთი)
ანა იოანეს ასული (დ. 28 იანვარი 1693 — გ. 17 ოქტომბერი 1740) — რუსეთის მე-4 იმპერატორი 1730-1740 წწ., ივანე V-ის ქალიშვილი, რომანოვების დინასტიიდან.
რესურსები ინტერნეტში
კატეგორია:რუსეთის იმპერატორები კატეგორია:დაბადებული 1693 კატეგორია:გარდაცვლილი 1740 კატეგორია:წმინდა ეკატერინეს ორდენის კავალრები
პაატა კერესელიძე
პაატა კერესელიძე (დ. 8 იანვარი, 1960, თბილისი) — ქართველი კინო-ოპერატორი და რეჟისორი. საქართველოს კინემატოგრაფისტთა შემოქმედებითი კავშირის წევრი.
ბიოგრაფია
1982 წლიდან მუშაობს კინოსტუდია „ქართულ ფილმში“ კინო-ოპერატორად და რეჟისორად. დამთავრებული აქვს ალექსანდრე რეხვიაშვილის სარეჟისორო სახელოსნო.
კერესელიძემ 1996 წელს დააარსა „კინოსტუდია ბარაკონი“, რომლის მთავარი რეჟისორი და აღმასრულებელი დირექტორი თავად არის.
2004 წლიდან პაატა კერესელიძე არის საქართველოს საპატრიარქოს არქივის, კინო-ვიდეო-ფოტო-ფონო განყოფილების დამფუძნებელი.
ფილმოგრაფია
პაატა კერესელიძე დამდგმელი ოპერატორია ფილმების:
ანამბრის შტატი
ანამბრის შტატი (Anambra State) — შტატი ნიგერიის სამხრეთით. ფართობის მიხედვით ერთ-ერთი ყველაზე პატარა შტატი ნიგერიაში (35-ე ადგილი 36 შტატს შორის). ყველაზე უფრო დიდი ქალაქები — ონიჩა და ნევი. შტატს სახელი დაერქვა მდინარე ანამბრის გამო.
ისტორია
შტატის ტერიტორიაზე X საუკუნიდან 1911 წლამდე მდებარეობდა შუა საუკუნეების სახელმწიფო ნრი. ნიგერიის მიერ დამოუკიდებლობის მოპოვების შემდეგ ანამბრა გახდა ბიაფრის ომის არენა: ქალაქ ულიში/ამორკაში აშენდა აეროდრომი, რომლითაც ბიაფრის ტერიტორიაზე ქალაქ სან-ტომეს გავლით მიეწოდებოდა ჰუმანიტარული დახმარება. შვედი ავიატორი კარლ გუსტავ ფონ როზენი ბიაფრის რესპუბლიკას დაეხმარა საჰაერო ფლოტის შექმნაში, რომელიც შედგებოდა Malmö MFI-9 ტიპის 5 თვითმფრინავისაგან და ბაზირებული იყო უგას აეროდრომდე.
1976 წელს აღმოსავლეთის ცენტრალური შტატის დაყოფისას შეიქმნა ანამბრის შტატი, რომელიც 1991 წელს გაიყო თანამედროვე ანამბრის და ენუგუს შტატებად.
მოსახლეობა
ანამბრის შტატის მოსახლეობის უმეტესი ნაწილი (98 %) შედგება იგბოს ხალხისაგან. უმცირესობაში მყოფი იგალას ხალხი ცხოვრობს შტატის ჩრდილო-აღმოსავლეთში.
ადმინისტრაციული დაყოფა
thumb|right|300px|alt=Anambra State LGA Map alt text|ანამბრის შტატის ადმინისტრაციული რუკა. ადმინისტრაციული თვალსაზრისით ანამბრის შტატი დაყოფილია 21 თვითმმართველობის რაიონად.
ეკონომიკა
შტატის ტერიტორიაზე მიმდინარეობს ბუნებრივი აირის, ნავთობის და ბოქსიტების მოპოვება. 2006 წელს აქ გაიხსნა ნიგერიაში პირველი კერძო ნავთობგადამამუშავებელი ქარხანა — Orient Petroleum Refinery. პრაქტიკულად მთელი მისი ტერიტორია ვარგისია მიწათმოქმედებისათვის. შტატში ძირითადად კულტივირებულია ზეთოვანი პალმა, სიმინდი, ბრინჯი, იამსი და მანიჰოტი.
სქოლიო
კატეგორია:ნიგერიის შტატები
მოძვის წმინდა გიორგის ეკლესია
მოძვის წმინდა გიორგის ეკლესია — არქიტექტურული ძეგლი საჩხერის მუნიციპალიტეტის სოფელ მოძვში. აგებულია XIX საუკუნეში.
ეკლესია დარბაზული ტიპის ნაგებობაა. გეგმა მინაშენთან ერთად წაგრძელებული სწორკუთხედია. მთავარი შენობა დაბოლოებულია აღმოსავლეთით სფერული კონქითა გადახურული აფსიდით. აფსიდის განათების წყაროს თაღოვანი სარკმელი წარმოადგენს. სარკმლის ორივე მხარეს მოთავსებული თითო ნიშა. დარბაზი ორ, თითქმის თანაბარ ნაწილად იყოფა, გრძივ კედლებში განლაგებული წყვილი ორსაფეხურიანი პილასტრით. ცილინდრული კამარაა. გრძივი და განივი მიმართულებით გადაყვანილია თაღები. ნავი სამხრეთისა და ჩრდილოეთ კედლებშია განათებული, აბსიდის მხრების მახლობლად გაჭრილი თაღოვანი სარკმლებით. დასავლეთ კედლის ზედა მონაკვეთში მესამე სარკმელია. ფართო თაღოვანი შესასვლელით ნაგებობა დაკავშირებულია დასავლეთ მინაშენთან. მინაშენი განათებულია გრძივ კედლებში გაჭრილი სარკმლებით. დასავლეთ კედლის ცენტრში მოთავსებულია შესასვლელი. ფასადები კარ-სარკმლის ლილვოვანი მოჩარჩოებითაა დეკორირებული. სამხრეთი კარის ბალავარზე ამოკვეთილია აყვავებული ჯვარი, ხოლო დეკორაციულ ფრონტონში ჩასმულია მზის სიმბოლური გამოსახულება. აღმოსავლეთი სარკმელი ფართო გეომეტრიული ჩუქურთმითაა მოჩარჩოებული, რომელიც შემოფარგლულია შეწყვილებული ლილვით. მთავარი შენობა და მინაშენი კრამიტის საბურავითაა გადახურული. საბურავს გარს თაროსა და ლილვისაგან შემდგარი ლავგარდანი შემოუყვება. ფასადები შელესილია, შემდეგ შეთეთრებული. სამშენებლო მასალად გამოყენებულია  ყორექვა კირის დუღაბზე და მომწვანო-მოყვითალო ქვიშაქვა.
რესურსები ინტერნეტში
კატეგორია:საჩხერის მუნიციპალიტეტის ტაძრები
სიდონის ციხესიმაგრე
სიდონის ციხესიმაგრე (قلعة صيدا البحرية) — ჯვაროსანთა მიერ აგებული ციხესიმაგრე წმინდა მიწაზე. ის არის ერთ-ერთი ყველაზე ცნობილი არქეოლოგიური უბანი ლიბანის საპორტო ქალაქ სიდონში.
ისტორია
ქალაქი სიდონი მდებარეობს ხმელთაშუა ზღვის სანაპიროზე, ლიბანში. ეს უძველესი ფინიკიური ქალაქი დიდ რელიგიურ, პოლიტიკურ და კომერციულ ღირებულებას წარმოადგენდა, იქ სამოსახლოები გაჩნდა დაახლ. ძვ. წ. 4000 წელს. მე -13 საუკუნეში ჯვაროსანებმა სიდონის ციხე ააშენეს პატარა კუნძულზე, რომელიც დაკავშირებული იყო ხმელეთთან 80 მეტრის სიგრძის გზით. კუნძულზე მდებარეობდა მელკართის ტაძარი, რომელიც ჰერაკლეს ფინიკიურ ანალოგს წარმოადგენდა. ეს ტაძარი რამდენიმეჯერ დაზიანდა და ხელახლა აშენდა. ციხესიმაგრე ცოტაოდენ დაზიანდა მას შემდეგ, რაც ქალაქი მამლუქებმა დაიპყრეს, მაგრამ იგი მალევე აღდგა — მას დაემატა გრძელი მიწაყრილი. მომდევნო რამდენიმე ასწლეულის განმავლობაში ციხესიმაგრე გამოუყენებელი იყო, მაგრამ XVII საუკუნეში იგი აღადგინა ფახრ ად-დინ II-მ.
არსებობს შესაძლებლობა, რომ კუნძული, რომელზეც ციხე აშენდა, სინამდვილეში ფინიკიის მეფის სასახლისა და რამდენიმე სხვა ფინიკიური მონუმენტის ადგილმდებარეობა იყო, რომელიც დაინგრა ასარხადონის და შემდეგ ბუნებრივი მიწისძვრების მიერ. ეს კუნძული ასევე იყო თავშესაფარი ქალაქზე თავდასხმების დროს. დიდი სიდონი, მცირე სიდონი, საძოვრები, ცისტერნები და ფორტიფიკაციები აღწერილია ასურეთის მეფე სინახერიბის ლაშქრობების დროს.
აღწერა
დღეს ციხესიმაგრე შედგება უპირველეს ყოვლისა ორი კოშკისგან, რომლებიც ერთმანეთს უკავშირდება კედლით. გარე კედლებში გამოყენებულია რომაული სვეტები, რომლებიც ჰორიზონტალური გაძლიერების მიზნით გამოიყენებოდა. ისინი ძველი რომაული ძეგლების ან მის მახლობლად მდებარე ნაგებობებში ხშირად ჩანან. მართკუთხა დასავლეთი კოშკი, რომელიც შესასვლელიდან მარცხნივ მდებარეობს უკეთესადაა შემონახული ვიდრე მეორე კოშკი. ციხესიმაგრეში არის დიდი კამაროვანი ოთახი, რომელიც დაინგრა ზარბაზნებისგან. გრაგნილი კიბეები მიემართებიან სახურავზე, სადაც პატარა, გუმბათოვანი ოსმალეთის ეპოქის მეჩეთია. სახურავიდან ჩანს ხედი ძველი ქალაქის და თევზსაჭერისა. აღმოსავლეთის კოშკი არ არის კარგად შემონახული და აშენდა ორ ეტაპად; ქვედა ნაწილი თარიღდება ჯვაროსანთა, ხოლო ზედა მამლუქთა ეპოქით. ციხესიმაგრის გარშემო, ზღვის ქვეშ აღმოჩენილია ძველი ფინიკიური ქალაქის ნაშთები: კედლები, სვეტები, ქვაფენილები, ნაგებობების ნაშთები, ქანდაკებები და ცისტერნები.
სქოლიო
კატეგორია:ლიბანის ციხესიმაგრეები კატეგორია:ტამპლიერთა ციხესიმაგრეები და ფორტიფიკაციები
იუანი (გვარი)
thumb|right|იუანის იეროგლიფი იუანი გავრცელებული ჩინური გვარია (რაოდენობით მიხედვით — 33-ე). წარმოშობით უძველესი სახელმწიფო ჩენის (დღევანდელი ხენანის პროვინცია) დიდგვაროვანი ოჯახიდანაა. ჰანის დინასტიიდან მოყოლებული ეს გვარი დაკავშირებულია ორ არისტოკრატიულ კლანთან — რუნანი და ჩენი. ისტორიულად, გვარი სწრაფად იზრდებოდა ჰან-ჩინელებს შორის და ასევე მიღებულ იქნა რამდენიმე არა-ჩინური ეთნიკური ჯგუფის მიერაც. ამ გვარს დღესდღეობით ატარებს 6,5 მილიონზე მეტი ადამიანი მსოფლიოში. ამ გვარის მატარებელი მოსახლეობის დიდი ნაწილი ცენტრალური ჩინეთის იანცზის დელტაზე სახლობს.
რესურსები ინტერნეტში
კატეგორია:ჩინეთი კატეგორია:გვარები
7 დღე და 7 ღამე (ექსცესის ალბომი)
7 დღე და 7 ღამე — ჯგუფ ექსცესის სადებიუტო სტუდიური ალბომი. შეტანილია 14 სიმღერა, აქედან 13-ს ასრულებს ჯგუფი. ერთ-ერთი, „აპოკალიფსი“, შესრულებულია ჯგუფ DogStreet-თან ერთად.
სქოლიო
კატეგორია:ექსცესის ალბომები კატეგორია:2000 წლის ალბომები კატეგორია:2000 წლის სადებიუტო ალბომები
I Can't Quit You Baby
„I Can't Quit You Baby“ — უილი დიქსონის სიმღერა. იგი პირველად 1956 წელს, ოტის რაშის მიერ ჩაიწერა.
სიმღერის ერთ-ერთი ვერსია ჩაწერილია ინგლისური როკ-ჯგუფ ლედ ზეპელინის მიერ. იგი გამოვიდა 1969 წელს, ალბომზე Led Zeppelin.
სქოლიო
კატეგორია:ლედ ზეპელინის სიმღერები კატეგორია:1956 წლის სიმღერები კატეგორია:1969 წლის სიმღერები კატეგორია:უილი დიქსონის სიმღერები კატეგორია:ოტის რაშის სიმღერები
ედისონი და ლეო
ედისონი და ლეო (Edison and Leo) — 2008 წლის კანადური ანიმაციური ფილმი. იგი გამოუშვა სტუდიამ Perfect Circle Production, კომპანიის Infinity Entertainment მხარდაჭერით. ეს არის პირველი კანადური სრულმეტრაჟიანი ანიმაციური ფილმი.
ფილმის პრემიერა გაიმართა 2008 წლის 4 სექტემბერს, ტორონტოს საერთაშორისო კინოფესტივალზე.
რესურსები ინტერნეტში
კატეგორია:კანადური ანიმაციური ფილმები კატეგორია:2008 წლის ანიმაციური ფილმები
აწიმლიჟი
აწიმლიჟი (Ацәымлыжь/Ачымлыжь ) — ქართული აბორიგენული წითელყურძნიანი საღვინე ვაზის ჯიში აფხაზეთიდან.
ეს ვაზი გავრცელებული იყო აფხაზეთში, მაგრამ სოკოვანი დაავადებებისა და ფილოქსერას შემოჭრის შედეგად განადგურებულა. დღემდე ნაპოვნი და შესწავლილი არ არის.
სქოლიო
კატეგორია:აფხაზეთის ვაზის ჯიშები კატეგორია:ვაზის წითელყურძნიანი საღვინე ქართული ჯიშები
Myopias gigas
Myopias gigas — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Myopias-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
კაზაკლარ-კუბოვო
კაზაკლარ-კუბოვო (Ҡаҙакпар-Ҡобау; Казаклар-Кубово) — სოფელი რუსეთის ფედერაციაში, ბაშკირეთის რესპუბლიკის ბუზდიაკის რაიონში.
2010 წლის მონაცემებით სოფელში ცხოვრობს 240 ადამიანი. რაიონულ ცენტრ ბუზდიაკიდან დაშორებულია 22 კილომეტრით. უახლოესი რკინიგზის სადგურია ბუზდიაკი, რომელიც დაშორებულია 20 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (79 %).
სქოლიო
კატეგორია:ბუზდიაკის რაიონის სოფლები
საფლავები (ალბომი)
საფლავები — ჯგუფ ექსცესის მეორე სტუდიური ალბომი. გამოვიდა 2001 წელს. შეტანილია 10 სიმღერა და 1 ინსტრუმენტული კომპოზიცია.
სქოლიო
კატეგორია:ექსცესის ალბომები კატეგორია:2001 წლის ალბომები
ატაჰუალპა
thumb|ატაჰუალპა ატაჰუალპა (დ. დაახლ. 1500 — გ. 29 აგვისტო, 1533, კახამარკა) — ინკების უკანასკნელი დამოუკიდებელი მმართველი. მამის, უაინა კაპაკის გარდაცვალების შემდეგ, ძალაუფლებისათვის ებრძოდა თავის ძმას უასკარს. 1530 გაიმარჯვა და ინკების იმპერიის ერთპიროვნული მმართველი გახდა. ესპანელი კონკისტადორები ფ. პისაროს მეთაურობით 1532 წლის 15 ნოემბერს შევიდნენ ქ. კახამარკაში. ესპანელებმა ატაჰუალპა ქალაქში შეიტყუეს და დაატყვევეს, დიდი გამოსასყიდის საფასურად მას თავისუფლებას შეჰპირდნენ, მაგრამ გამოსასყიდის მიღების შემდეგ კონკისტადორებმა იგი „გაასამართლეს“ და ჩამოახრჩვეს.
ლიტერატურა
კატეგორია:ინკების მმართველები კატეგორია:დაბადებული 1500 კატეგორია:გარდაცვლილი 29 აგვისტო კატეგორია:გარდაცვლილი 1533
ოქტომბრის რევოლუცია
ოქტომბრის რევოლუცია (Октябрьская революция), ოქტომბრის გადატრიალება (Октябрьский переворот) — შეიარაღებული სახელმწიფო გადატრიალება რუსეთში 1917 წლის 25 ოქტომბერს (7 ნოემბერს), რომლის შედეგად ჩამოგდებულ იქნა დროებითი მთავრობა და ქვეყნის სათავეში ბოლშევიკები - რუსეთის სოციალ-დემოკრატიული მუშათა პარტია - მოვიდა (თავდაპირველად კავშირში ანარქისტებთან და მემარცხენე ესერებთან). left|thumb|300px|ზამთრის სასახლის შტურმი ოქტომბრის გადატრიალება XX საუკუნის ერთ-ერთი საკვანძო მოვლენა იყო, რომელმაც უდიდესი გავლენა იქონია რუსეთისა და მთელი დანარჩენი მსოფლიოს განვითარებაზე. ამ მოვლენის შეფასების ფართო სპექტრი არსებობს — იმის მტკიცებიდან, რომ ეს იყო ეროვნული კატასტროფა რუსეთისა და მისი სატელიტი ქვეყნებისთვის, რომელმაც მნიშვნელოვანი მსხვერპლი შეიწირა და ტოტალიტარული რეჟიმი დაამყარა, ასევე მის აღიარებამდე, რომ ეს იყო სოციალიზმის - სოციალური თანასწორობის დემოკრატიული წყობის - მშენებლობის მცდელობა. ამ მოვლენასთან ასევე მრავალი ისტორიული მითია დაკავშირებული.
რესურსები ინტერნეტში
კატეგორია:რუსეთის რევოლუცია კატეგორია:რუსეთის ისტორია კატეგორია:საბჭოთა კავშირის ისტორია  კატეგორია:ვლადიმერ ლენინი
იტაიანაგი
იტაიანაგი (板柳町) — დასახლება იაპონიაში, რომელიც მდებარეობს აომორი პრეფექტურაში, კიტაცუგარუ მაზრში.
გეოგრაფიული მდებარეობა
დასახლება განთავსებულია კუნძულზე ჰონსიუ. დასახლებული პუნქტი მდებარეობს აომორი პრეფექტურაში, ტოჰოკუს რეგიონში. მას ესაზღვრება ქალაქები აომორი, ჰიროსაკი, გოსიოგავარა, დასახლებები ცურუტა, ფუძისაკი.
მოსახლეობა
დასახლების მოსახლეობა შეადგენს, ხოლო სიმჭიდროვე —  ადამიანი/კმ².
რესურსები ინტერნეტში
კატეგორია:დასახლებები (პრეფექტურა აომორი)
ჰაჯი
250px|thumb|ჰაჯი მექაში ჰაჯი (حج) — მუსლიმთა პილიგრიმობა მექაში. ამჟამად უდიდესი ყოველწლიური პილგრიმობა მსოფლიოში, რომელიც და ისლამის მეხუთე პილასტრად ითვლება — მორალური ვალდებულება ყოველი ფსიქოლოგიურად და ფინანსურად მომზადებული მუსლიმანისთვის, ერთხელ მაინც მოინახულოს ეს ადგილი სიცოცხლის განმავლობაში. მიუხედავად ამისა, მექაში ყოველწლიურად 2 მილიონი ადამიანი ჩადის მსოფლიოს სხვადასხვა კუთხიდან. ჰაჯი მაჰმადიან ხალხთა სოლიდარობის დემონსტრაცია და მათ მიერ ალაჰისადმი (ღმერთისადმი) მორჩილების გამოხატვაა. პილიგრიმებს განსაკუთრებული ტანსაცმელი აცვიათ, ეს ტანისამოსი ერთნაირია, ამიტომ სხვადასხვა სოციალური ფენისა და კულტურის წარმომადგენელი ღვთის წინაშე თანაბარია.
ჰაჯის აღნიშვნა
ჰაჯი ისლამური კალენდრის მეთორმეტე თვეს იწყება (რომელიც მთვარის წელიწადია და არა მზის, ამიტომ რამადანი და ჰაჯი ხან ზაფხულშია, ხანაც ზამთარში).
ჰაჯის რიტუალი
მორწმუნემ ქააბას შვიდჯერ უნდა შემოუაროს და ასევე შვიდჯერ უნდა საფასა და მერვას მთებს შორის, როგორც ეს ჰაჯერმა გააკეთა წყლის ძიებაში. შემდეგ კი მლოცველები არაფას წინ ფართო მინდორზე ერთად დგებიან და ღმერთს შეწყალებას სთხოვენ. ამ ლოცვების დროს საუბარი ძირითადად განკითხვის დღეზეა. იჰრამი სპეციალური სახელია, რომელსაც პილგრიმობის პერიოდში მყოფ მაჰმადიანებს არქმევენ.
ეიდ ალ–ადიჰა
ჰაჯის მოახლოებას ეიდ ალ–ადიჰას დღესასწაულით აღნიშნავენ. ამ დროს ლოცვებს კითხულობენ და მუსლიმანური საზოგადოების წევრები ერთმანეთს საჩუქრებს უცვლიან. ეიდ ალ–ადიჰა და ეიდ ალ ფიტრი, რამადანის მარხვის დასრულების დღე მუსლიმანური კალენდრის ყველაზე ღირსშესანიშნავი დღესასწაულია
რესურსები ინტერნეტში
კატეგორია:ისლამი
კიამოხტა
კიამოხტა — ქართული აბორიგენული თეთრყურძნიანი ვაზის ჯიში აფხაზეთიდან.
ეს ვაზი გავრცელებული იყო აფხაზეთში. დღემდე ნაპოვნი და შესწავლილი არ არის.
ლიტერატურა
კატეგორია:აფხაზეთის ვაზის ჯიშები კატეგორია:ვაზის თეთრყურძნიანი ქართული ჯიშები
ზამთრის სასახლის აღება
ზამთრის სასახლის აღებით დაიწყო ოქტომბრის რევოლუცია. მას წინ უძღოდა კრეისერი ავრორას გასროლა, რომელმაც ნიშანი მისცა რევოლუციები მონაწილეებს სასახლის შტურმის დაწყებისკენ.
კატეგორია:ოქტომბრის რევოლუცია
აღბუღა II
აღბუღა II, ჯაყელი (გ. 1451) — სამცხის ათაბაგი 1444-1451 წლებში, ივანე ათაბაგ-ამირსპასალარის ძე. მამის გარდაცვალების შემდეგ აღბუღას ათაბაგობა უბოძა მეფე ვახტანგ IV-მ (1143-1446). აღბუღა II-ს 1447 მისმა ძმამ ყვარყვარემ ათაბაგობა წაართვა. ლტოლვილია აღბუღა II ქართლის მეფე გიორგი VIII-ს შეეხიზნა. გიორგიმ ყვარყვარეს წინააღმდეგ ილაშქრა და აღბუღა II-ს ათაბაგობა დაუბრუნა. აღბუღა II-ის მმართველობა გამოირჩეოდა ცენტრალური ხელისუფლებისადმი ლოიალური დამოკიდებულებით, რაც გამოწვეული იყო სამთავროში მეფის დასაყრდენი ძალების სიძლიერით.
ლიტერატურა
კატეგორია:სამცხე-საათაბაგოს ათაბაგები კატეგორია:გარდაცვლილი 1451 კატეგორია:ჯაყელები
How Many More Times
„How Many More Times“ — ინგლისური როკ-ჯგუფ ლედ ზეპელინის სიმღერა. გამოვიდა 1969 წელს. შეტანილია ალბომში Led Zeppelin.
სიმღერა 1970 წელს მოხვდა მოზარდულ ფილმში „ჰომერი“.
სქოლიო
კატეგორია:ლედ ზეპელინის სიმღერები კატეგორია:1969 წლის სიმღერები
წარმართობა საქართველოში
წარმართობა საქართველოში ― საქართველოში არსებული წარმართული პრაქტიკები და რიტუალები. საქართველოში ისტორიული, ქრისტიანობამდელი წარმართობის კვალის დადასტურება ძნელია, რადგან ქვეყანამ ქრისტიანობის XV საუკუნე გაიარა.
ძველი ქართული წარმართული რელიგია
ალტ=ბორჯღალო მზის სიმბოლო|მინი|ბორჯღალო მზის სიმბოლო ალტ=ფასკუნჯი მითოლოგიური არსება|მინი|ფასკუნჯი მითოლოგიური არსება ძველი ქართული წარმართული რელიგია — (პოლითეისტური ტრადიციული რელიგია) უძველესი ქართული რელიგია, გავრცელებული გვაროვნული წყობილების უძველეს ხანაში. ქართული წარმართობის დროს მოსახლეობას გაღმერთებული ჰყავდა ბუნების ძალები, ცხოველები და ფრინველები. ადამიანები ცხოველებს აღმერთებდნენ იმის მიხედვით, თუ რომლისა უფრო მეტად ეშინოდათ. ცხოველთგან, პირველად მგლის გაღმერთება მოხდა. მოსახლეობას სამყარო წარმოდგენილი ჰქონდა ბოროტ და კეთილ ძალთა ბრძოლის ასპარეზად. ადამიანი ცდილობდა მსხვერპლის შეწირვით, საჩუქარ-საბოძვრით თუ ლოცვით, კეთილ სულთა გული მოეგო და ბოროტ სულთა წინააღმდეგ ებრძოლა. ბოროტი სულები მრავალნაირი სახით იყო წარმოდგენილი: ეშმაკი, ქაჯი, ჭინკა, მაქცია (მგელკაცი), ალი და სხვ. მათ ნახევრად ადამიანის და ნახევრად ცხოველის სახე ჰქონდათ. კეთილი ძალებიც თავდაპირველად შერეული სახით იყვნენ წარმოდგენილნი, მაგრამ შემდგომ სახე იცვალეს, ადამიანებს დაემსგავსნენ და ღვთაებებად იქცნენ. ქართველებს თავიდანვე კავშირი ჰქონდათ სხვა ქვეყნების მოსახლეობასთან და მათთან კულტურულ გაცვლას აწარმოებდნენ. ამის გამო, ძველწარმართულ რელიგიაში ზოროასტრიზმის ანუ ცეცხლთაყვანისმცემლობის დიდი გავლენა იგრძნობა.
ისტორია
ცხოველების გაღმერთების შემდეგ, დროთა განმავლობაში რელიგიურმა რწმენებმა უფრო მწყობრი ხასიათი მიიღეს. მანამდე მთავარ ღვთაებად მორიგე-კრონოსი ითვლებოდა, რომელიც არმაზის კულტმა ჩაანაცვლა. მეფე ფარნავაზის დროს სწორედ ის იყო ქვეყნის მთავარი ღვთაება, მის შემდგომ კი ზადენი. ისინი ძველ ხეთურ ღმერთებს უკავშირდებიან ამიტომ, ერთ-ერთი ვერსიით მათი კულტი საქართველოში მესხებიდან შემოვიდა. ასევე მნიშვნელოვან ღვთაებებს წარმოადგენდნენ გაც და გაიმ, რომლებიც მოქცევაჲ ქართლისაჲს მიხედვით ქართველებმა თავიანთი თავდაპირველი სამშობლოდან ჩამოიტანეს. კლასობრივი საზოგადოების ჩამოყალიბების პარალელურად გაბატონებული კლასის მნიშვნელოვან ნაწილად იქცნენ ქურუმები, ღვთისმსახურთა ფენა. სტრაბონის ცნობით, ქართლში ქურუმები სამეფო საგვარეულოს შემდეგ ყველაზე მნიშვნელოვან ფენას შეადგენდნენ. ისინი რელიგიური საქმეების გარდა ქვეყნის პოლიტიკურ ცხოვრებაშიც ერეოდნენ. მათ დიდძალი ქონება გააჩნდათ. ჰქონდათ მიწები, რომლებსაც მონები ამუშავებდნენ. ქართული წარმართული პანთეონი ქრისტიანობის შემოსვლის დროს განადგურდა.
ღვთაებები
ხმელთ მოურავი წარმართულ რწმენაში ღვთაებაა, რომელსაც კვირიას ან კვირაას უწოდებდნენ. ლეგენდის მიხედვით: რაც-კი რამე მოხდება ხმელეთზე ყველაფერი მას ეკითხვის მას კარავი უდგია და სამწერლო აქვს გამართული. ასევე მას სამართალიც და წულის მომატება ანუ ჩამომავლობის დატოვება მოეკითხებოდა.
ნადირობის ღვთაებებად მიჩნეულნი იყვნენ: ანატორი, ოჩოპინტრე, ბოჩი, მეკობრეებისა და მონადირეების ხატი და დალი. ანატორის შესახებ ნაკლებია ცნობილი თუ, რას წარმოადგენდა იგი, თუმცა ივანე ჯავახიშვილის აზრით ხევსურული ანატორი იგივეა რაც, მეგრული ანთარი და აფხაზური აითარი, რომლებიც მესაქონლეობის ღვთაებები არიან.
ნადირობის ღვთაებად გარე კახეთში მიჩნეული იყო ოჩოპინტრე, რომლის ნებართვის გარეშეც მონადირე ნადირს ვერ მოკლავდა, მისი მსგავსია სვანური მითოლოგიური დალიც. კიდევ ერთი ღვთაება იყო ბოჩი, რომელიც ნადირობის, მოსავლიანობისა და საქონელის ღვთაებად მიიჩნეოდა.
ავი სულები
ალტ=დევები|მინი|დევები ქართულ მითოლოგიაში ასევე, არსებობდნენ ავი სულებიც. მათ ჰყავდათ საკუთარი მეუფეც, რომელსაც ხევსურეთში კარატის ხატი ეწოდებოდა. მას ემორჩილებოდნენ ყველა სხვა ავი სულები. ალი ერთ-ერთი ავ სულთაგანია და ქართლსა და კახეთში მშვენიერ ქალად ჰყავდათ წარმოდგენილი, ასევე სჯეროდათ წყლის ალის არსებობაც. ქაჯი ლეგენდის მიხედვით კლანჭიანი და ბალნიანი არსებაა, რომლის ბეწვიც ღამით ლაპლაპებს ხოლო, მკერდზე არსებული კლანჭით ადამიანის გაპობაც შეეძლო. ასევე სჯეროდათ კუდიანების და მათი ლიდერის როკაპის არსებობაც, რომლებიც ცხოველებად მეტადრე კატად გარდაიქმნებოდნენ და ადამიანების სულებს ღუპავენ. ასევე ავ სულებში შედიოდნენ დევებიც, რომელთა კულტურა ირანიდანაა შემოსული და რომელთა არსებობა სვანეთში კვლავაც სჯერათ.
ქრისტიანობამდელი რელიგიები
საქართველოში ქრისტიანობამდე არსებულ რელიგიებზე მწირ ცნობებს შეიცავს მოქცევაჲ ქართლისაჲ, რომელშიც ნახსენებია წარმართული პანთეონის რამდენიმე ღვთაება არმაზი, გაცი და გაიმი, ზადენი, აინინა და დანინა. ისინი მიიჩნეოდნენ ქართლის მფარველად, ნაყოფიერების და კეთილდღეობის ღმერთებად. მათი კერპები იდგა მცხეთაში, მდინარე მტკვრის გაღმა და გადაჰყურებდნენ დედაქალაქს. მათი კულტი ხალხურ ყოფაში შემორჩენილი არ არის, მაგრამ ზოგი სახელი შემორჩა ტოპონიმების სახით (არმაზი და ზადენი).
გაწარმართებული ქრისტიანობა
ქრისტიანობა გამუდმებით განიცდიდა პაგანიზაციის, გახალხურების განუწყვეტელ პროცესს. საქართველოს მთის კუთხეებში, როგორც აღმოსავლეთში, ასევე დასავლეთში დაფიქსირებულია გაწარმართებული ქრისტიანობის რელიგიური წარმოდგენები, ტრადიციები და რიტუალები. ასეთი კუთხეებია სვანეთი, ფშავი, ხევსურეთი, თუშეთი, მთიულეთი და გუდამაყარი. ამ კუთხეებში არსებულ რელიგიურ სისტემაში გამორიცხულია მრავალღმერთიანობა, არსებობს მხოლოდ ერთი ღმერთი ― მორიგე ღმერთი და მისი შვილები. ასევე გამორიცხულია კერპთაყვანისმცემლობა. ამ სისტემების აპოგეა მოდის XVII საუკუნეზე. ამ პერიოდში მთის თავისუფალი საყმოების ბრძოლა ზურაბ არაგვის ერისთავის წინააღმდეგ ხალხურ თქმულებებში გამოიხატა.
ფშავში არსებობდა თორმეტი ასეთი საყმო. საყმოები ერთად იკრიბებოდნენ ლაშარის ჯვარში, რომელიც საყმოების გამაერთიანებელია. განსხვავებული სტრუქტურა აქვს ხევსურეთის საყმოებს. ხევსურეთში არ არის ერთი, გამაერთიანებელი ჯვარი. იქ რამდენიმე რელიგიური ცენტრია. მათ შორის ყველაზე ცნობილი ვაჟა-ფშაველას პოემების წყალობით არის გუდანის ჯვარი. ის აერთიანებდა სამ გვარს: არაბულები, ჭინჭარაულები და გოგოჭურები. მიუხედავად საყმოების ორგანიზებაში განსხვავებისა, საკულტო რიტუალური სისტემა აღმოსავლეთ საქართველოს მთიანეთში ერთნაირია. კულტმსახურების სათავეში დგას პირი, რომელსაც სხვადასხვა კუთხეში ეწოდება ხუცესი, დეკანოზი ან ხევისბერი. მისი ფუნქციების თვითნებურად მითვისება დაუშვებელია. მას ჯვარი ითხოვს ჭაბუკობის ასაკიდან. წელიწადში ცხრაჯერ უნდა მოხდეს მხარის განათვლა, რაც მისი ლეგიტიმაციისთვის მნიშვნელოვანია. ხუცესის დამხმარეა დასტური, რომელსაც თემი ირჩევს. ხუცესზე მაღალი სტატუსის მქონეა ქადაგი. ქადაგის პირით მეტყველებს ჯვარი, ხოლო ხუცესს პირიქით, ხალხის სიტყვა მიაქვს ჯვართან.
მსახურების დაწყებამდე ხუცესი წმინდად ინახავს თავს, ერიდება ხალხს, იცავს აკრძალვებს, დადის გაუთელავი ბილიკებით, განმარტოვდება სოფლიდან მოშორებით. ჯვარში მისი ფუნქციაა საკლავის დაკვლა, რასაც წინ უძღვის სახუცო ტექსტების წარმოთქმა, პირუტყვის დამწყალობება. შესაწირავი პირუტყვი არის ხარი ან ცხვარი, არავითარ შემთხვევაში ― თხა. ჯვარში მიაქვთ საგანგებოდ გამომცხვარი ქადები, რომლებსაც ხუცესი გასერავს. ეს არის უსისხლო მსხვერპლი, რომელიც ახლავს სისხლიანს. ხუცესის წასაკითხი ტექსტი სამი ნაწილისგან შედგება და ის ქრისტიანული ლიტურგიის ფოლკლორიზების ნიმუშია. დღესასწაულის განუყრელი ატრიბუტია ლუდი, რომელიც წმინდა გარემოში მზადდება. ლუდის ხარშვაში ჩართულნი არიან შულტა და დასტური. ლუდი მზადდება ჯვრის სახელზე. ის დგას დახურულ კოდში, რომელსაც ხსნის ხუცესი. თითოეული ყმა საგანგებო თასებით ეზიარება ლუდს. ლუდიც და ჭურჭელიც ჯვრის საკუთრებაა. მთაში არსებული დღესასწაულები, როგორც წესი, იმეორებენ ქრისტიანულ დღესასწაულებს. ყველაზე პოპულარული და ხალხმრავალი დღესასწაულია ათენგენობა, რომელიც ხევსურეთში იმართება აღდგომიდან რამდენიმე ხნის შემდეგ. დღესასწაულის პოპულარობას განაპირობებს ის, რომ ამ დროს მთაში გზები იხსნება და მიმოსვლა გაიოლებულია. ფშავში დღესასწაულები მიბმულია პეტრე-პავლობის დღეზე.
ქსნის ხეობაში დადასტურებულია სხვადასხვა სოფელში მამრი და მდედრი წმინდა გიორგის არსებობა. დღეობაზე მათი დროშები სქესის მიხედვით ეწყობა. გაწარმართებულია ალმატის წმინდა ბარბარეს და ნეკრესის წმინდა გიორგის სასიყვარულო ურთიერთობის შესახებ წარმოდგენა. ამ წარმოდგენას კახეთში რიტუალური სახეც ჰქონდა. საქართველოს ბევრ კუთხეში იყო გავრცელებული საღვთოს რიტუალი, როცა ცალკეული ოჯახი, საგვარეულო ან სოფელი ამა თუ იმ წმინდანს საკლავს დაუკლავდა და მისგან სამაგიეროდ კონკრეტულ სარგებელს ელოდა. მიუხედავად იმისა, რომ ქრისტიანობამ გააუქმა სისხლიანი მსხვერპლშეწირვის რიტუალი, ის მაინც ეკლესიის გალავანში ტარდებოდა.
თანამედროვე პირობებში ფშავ-ხევსურეთის და თუშეთის მოსახლეობის რაოდენობა მნიშვნელოვნად დაცემულია. ადამიანთა მცირე რაოდენობა არ იძლევა კულტმსახურების სრულყოფილად ჩატარების საშუალებას, თუმცა ჯვარ-ხატთა სისტემა აგრძელებს სოციალური როლის შესრულებას ამ რეგიონების და საქართველოს სხვა კუთხეებში მიგრირებული მოსახლეობისთვის.
სქოლიო
კატეგორია:ქართული მითოლოგია
საიკა
საიკა, პოლარული ვირთევზა (Boreogadus saida) — თევზი ვირთევზასებრთა ოჯახისა. მისი სხეულის სიგრძე 13-27 სმ, იშვიათად 40 სმ აღწევს. გავრცელებულია ჩრდილოეთ ყინულოვან ოკეანეში. ტოფობს ზამთარში. იკვებება პლანქტონით და მოზარდი თევზებით. მას საკვებად იყენებს ზღვის მრავალი ძუძუმწოვარი, ფრინველი, თევზი. მცირე სარეწაო მნიშვნელობა აქვს.
ლიტერატურა
კატეგორია:ვირთევზასნაირნი
Wap
WAP - Wireless Application Protocol (უკაბელო დაშვების პროტოკოლი) — ინფორმაციის მიღების საშუალება ინტერნეტ-რესურსებიდან მხოლოდ მობილური ტელეფონების საშუალებით, მოდემისა და კომპიუტერის გარეშე. ინტერნეტიდან ინფორმაცია გადაიცემა ტელეფონის დისპლეიზე.
ტექნუკურად თუ მობილური ტელეფონით შესაძლებელი იქნებოდა იმხელა ინფორმაციის ჩვენება დისპლეიზე როგორც კომპიუტერი, მაშინ WAP არაფრით არ იქნებოდა განსხვავებული ჩვეულებრივი WEB გვერდების ჩვენებისას. მაგრამ მობილური ტელეფონის დისპლეი არის პატარა ამიტომ ინფორმაცია გადაიცემა დაბალი გრაფიკით, და ინფორმაცია დაყვანილია აბსოლუტურ მინიმუმამდე
თანამედროვე მობილური ტელეფონებს აქვს WAP ბრაუზერი.
ისტორია
1995 წელს კომპანია Unwired Planet ( მოგვიანებით გადაერქვა სახელი Phone.com, და საბოლოოდ Openwave) შესთავაზა კავშირის პროტოკოლი ქსელებისთვის CDMA, DAMPS (CDPD) და iDEN რეალიზებული HDML (Handheld Device Markup Language) ენის ბაზაზე.
პირველად WAP გამოჩნდა 1997 წლის ივნისში, როდესაც მობილური ბაზრის 3 მა ლიდერმა - Ericsson, Motorola და Nokia ასევე ამ პრობლემის მიმართ ორიენტირებული ფირმა - Unwired Planet შექმმნა WAP ფორუმი. არაკომერციული ორგანიზაცია WAP ფორუმი (www.wapforum.org) დაარსდა 1998 წლის იანვარში. იდეა 2 ფენომენის მობილური კავშირის და ინტერნეტის გაერთანებით 20 საუკუნის მიწურულს მიიღეს სიხარულით. ნახევარი წლის განმავლობაში მონაწილე კომპანიები გახდნენ მსხვილი მობილური ტელეფონის მწარმოებელი კომპანიები. დღეს კონსორციუმში შედის დაახოლებით 500მდე ორგანიზაცია. 1998 წლის მაისში გამოქვეყნდა პირველი WAP 1.0 მაგრამ ამ ვერსიაში იყო ძალიან ბევრი შეცდომები და პრაქტიკულად ერთ წელიწადში 1999 წლის ივნისში გამოვიდა WAP v.1.1. 2000 წლის ზაფხულში WAP v.1.2 და მისი გაუმჯობესება WAP v.1.2.1. ბოლო ვერსია WAP 2.0 გამოჩნდა 2002 წლის იანვარში.
კატეგორია:ინტერნეტის პროტოკოლები
გიორგი ბაგრატიონი
გიორგი ბაგრატიონი (დ. მადრიდი, ესპანეთი, 2011 წ., 27 სექტემბერი) ― ბაგრატიონთა დინასტიის წარმომადგენელი. საქართველოს სამეფო ტახტის პრეტენდენტი.
ოჯახი
ესპანეთში დაბადებული გიორგი ბაგრატიონი არის დავით ბაგრატიონ-მუხრანელისა და ანა ბაგრატიონ-გრუზინსკის შვილი, რომელიც გაჩნდა (მხოლოდ) 2010 წლის სამოქალაქო ქორწინებით (მათ ჯვარი დაიწერეს 2009 წლის თებერვალს და განშორდნენ ამავე წლის აგვისტოს). მისი არსებობით, ის პოტენციურად აერთიანებს ბაგრატიონების მუხრანელებისა და გრუზინსკების შტოს პრეტენზიებს საქართველოს სამეფოს უწინდელ ტახტზე. თუ სხვა უფლისწული ბაგრატიონი არ დაიბადა არც გრუზინსკებსა და მუხრანბატონების შტოში, რომელიც იქნება უფროსი წარმომავალი მამაკაცის ხაზისა და დღემდე იცოცხლებს, ის გადხება ბაგრატიონების დინასტიის გენეოლოგიური მემკვიდრე, როგორც მთავარი ქართლ-კახეთის სამეფოს ბოლო მეფის, გიორგი XII შთამომავალი. აგრეთვე, ის არის პირველი გაქრისტიანებული იბერიის მეფის, მირიან III პირდაპირი მემკვიდრე.
მას შემდეგ, რაც გიორგის მშობლები განქორწინდნენ, ის იყო მამამისთან ერთად გადაღებული რამდენიმე სამოქალაქო და რელიგიურ ღონისძიებებზე. 2016 წლის 2 აპრილს, ბატონიშვილ დავით მუხრანელის მიერ გაცილებული, გიორგი ეწვია და თბილისში ფოტო გადაიღო სრულიად საქართველოს კათოლიკოს-პატრიარქ ილია II, რომელიც მან მონათლა.
მემკვიდრეობის დავა
ნუგზარ ბაგრატიონ-გრუზინსკი, მიუხედავად ამისა, ჯერ არ უღიარებია მისი შვილიშვილის, როგორც ქართული ტახტის ანდა გრუზინსკების მემკვიდრედ.